สอบถามหน่อยคะ สามีผ่าตัดกระดูกสันหลังทับเส้นประสาทเนื่องจากเกิดอุบัติเหตุ ผ่าตัดมาได้1เดือน15วันแล้ว สามีปัสสะวะเล็ดแบบไม่ค่อยรู้ตัวคะ ต้องใส่แพมเพิสตลอดเวลา อยากทราบว่าอีกนานไหมคะกว่าจะหายปกติ หรือว่าจะเป็นแบบนี้ตลอด
สวัสดีค่ะ ภาวะกระดูกสันหลังทับเส้นประสาทจากอุบัติเหตุเป็นภาวะที่พบได้ ผู้ป่วยอาจรู้สึกชา อ่อนแรง หรือเจ็บบริเวณแนวเส้นประสาทที่ถูกกดทับ ในกรณีที่เกิดจากอุบัติเหตุมักจะรักษาด้วยการผ่าตัดเพื่อแก้ไขทำโดยศัลยแพทย์การผ่าตัดอาจก่อให้เกิดผลข้างเคียงได้ โดยผู้ป่วยอาจติดเชื้อ เส้นประสาทถูกทำลายจนเป็นอัมพาต เลือดออกมากระหว่างผ่าตัด หรือทำให้ควบคุมการทำงานของระบบขับถ่ายหนักเบาไม่ได้ รวมทั้งระบบประสาทสัมผัสรับความรู้สึกทำงานผิดปกติชั่วขณะ หลังทำการผ่าตัดนั้น การทำกายภาพเพื่อฟื้นฟูร่างกายมีความสำคัญมาก และควรสังเกตอาการ อาการปวด ลงน้ำหนักยังไม่ได้นั้น ต้องใช้การฟื้นฟู ส่วนเรื่องปัสสาวะเล็ดที่ควบคุมไม่ได้นั้นอาจจะเป็นอาการหนึ่งของตัวโรคเอง คือเกิดจากอุบัติเหตุโดยตรง หรือเป็นภาวะแทรกซ้อนหลังการผ่าตัดจึงควรกลับไปพบศัลยแพทย์ผู้ผ่าตัดเพื่อปรึกษาปัญหานี้ แพทย์จะตรวจร่างกายหาสาเหตุ และดูว่าต้องผ่าตัดแก้ไขเพิ่มเติมหรือไม่ต่อไปค่ะ เบื้องต้นรับประทานยาแก้ปวด ฝึกการทำกายภาพบำบัดตามที่แพทย์แนะนำ ฝึกออกกำลังกายยืดเหยียดกล้ามเนื้อที่หลังได้